CELEX: 32008D0677
Language: lt
Date: 1217203200000
Title: 2008/677/EB: 2008 m. liepos 28 d. Komisijos sprendimas, kuriuo iš dalies keičiamas Sprendimas 2006/784/EB, leidžiantis naudoti tam tikrus kiaulių skerdenų klasifikavimo metodus Prancūzijoje (pranešta dokumentu Nr. C(2008) 3803)

19.8.2008   
            
            
               LT
            
            
               Europos Sąjungos oficialusis leidinys
            
            
               L 221/30
            
         
      KOMISIJOS SPRENDIMAS
   
   2008 m. liepos 28 d.
   kuriuo iš dalies keičiamas Sprendimas 2006/784/EB, leidžiantis naudoti tam tikrus kiaulių skerdenų klasifikavimo metodus Prancūzijoje
   (pranešta dokumentu Nr. C(2008) 3803)
   (Tekstas autentiškas tik prancūzų kalba)
   (2008/677/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
   kadangi:
   
               (1)
            
            
               Komisijos sprendimu 2006/784/EB (2) Prancūzijoje leista naudoti septynis kiaulių skerdenų klasifikavimo būdus.
            
         
               (2)
            
            
               Prancūzija, siekdama supaprastinti matavimo operacijas, paprašė Komisijos leisti pakeisti Capteur Gras/Maigre – Sydel (CGM) kiaulėms taikomą skerdenų klasifikavimo metodą ir pateikė bandomųjų išpjaustymų rezultatus 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje.
            
         
               (3)
            
            
               Išnagrinėjus šį prašymą paaiškėjo, kad reikalavimai, taikomi išduodant leidimą taikyti šį klasifikavimo metodą, yra įvykdyti.
            
         
               (4)
            
            
               Todėl Sprendimą 2006/784/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/784/EB priedas iš dalies keičiamas atsižvelgiant į šio sprendimo priedą.
   2 straipsnis
   Šis sprendimas skirtas Prancūzijos Respublikai.
   
      Priimta Briuselyje, 2008 m. liepos 28 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 301, 1984 11 20, p. 1. Reglamentas su paskutiniais pakeitimais, padarytais Reglamentu (EB) Nr. 3513/93 (OL L 320, 1993 12 22, p. 5).
   
      (2)  OL L 318, 2006 11 17, p. 27. Sprendimas su paskutiniais pakeitimais, padarytais Sprendimu 2008/293/EB (OL L 98, 2008 4 10, p. 16).
   
      (3)  OL L 285, 1985 10 25, p. 39. Reglamentas su paskutiniais pakeitimais, padarytais Reglamentu (EB) Nr. 1197/2006 (OL L 217, 2006 8 8, p. 6).
   
      PRIEDAS
      Sprendimo 2006/784/EB priedo 1 dalies (Capteur Gras/Maigre - Sydel (CGM)) 3 punktas pakeičiamas taip:
      
         
                     „3.
                  
                  
                     Skerdenos liesos mėsos kiekis apskaičiuojamas pagal šią formulę:
                     
                        
                            = 62,19 – 0,729 G2 + 0,144 M2
                     
                     kai:
                     
                                 
                                    
                              
                              
                                 =
                              
                              
                                 skerdenos raumeningumo procentinė išraiška,
                              
                           
                                 G2
                              
                              
                                 =
                              
                              
                                 lašinių storis (su oda) milimetrais, išmatuotas 6 cm atstumu nuo nugaros vidurinės linijos tarp trečio ir ketvirto paskutinių šonkaulių, lygiagrečia tai linijai trajektorija,
                              
                           
                                 M2
                              
                              
                                 =
                              
                              
                                 raumens storis milimetrais, išmatuotas 6 cm atstumu nuo nugaros vidurinės linijos tarp trečio ir ketvirto paskutinių šonkaulių, lygiagrečia tai linijai trajektorija.
                              
                           Formulė taikoma nuo 45 iki 125 kilogramų sveriančioms skerdenoms.“